
एजेन्डाहरू:
1. पूर्व निर्णय कार्यान्वयनको समीक्षा।
2. बजार अनुगमनका सम्बन्धमा।
3. दैनिक सेवा प्रवाहको सम्बन्धमा।
4. विविध: 
निर्णयहरूः
1. पछिल्लो बैठकको निर्णय कार्यान्वयनको समीक्षा गरियो।जस अन्तर्गत कार्यालयहरूले गर्न बाँकी सुधारका कार्यहरूलाई प्राथमिकतामा राखी सम्पन्न गर्नु पर्ने, कोभिड-१९ को जोखिमको वीच सेवा प्रवाहमा  सेवाग्राही तथा राष्ट्रसेवक कार्मचारीहरूले स्वास्थ्य र सुरक्षाका मापदण्डको पालनमा थप सचेत भई सेवा प्रवाह गर्नुपर्ने महशुस गरियो।
2. गृह मन्त्रालयको च. नं. 21862816 मिति 2077/10/02 को परिपत्रको कार्यान्वयनका सम्बन्धमा सर्वसाधारण जनताले प्रयोग गर्ने बस्तुहरूको उपलब्धता, परिणाम, मूल्य, निर्दिष्ट मापदण्ड तथा गुणस्तर बमोजिम उचित मूल्यमा बजारमा विक्री वितरण भए नभएको विषयमा बजार अनुगमन गर्ने र त्यसरी गरिने बजार अनुगमनलाई सवै सरोकारवाला निकायको सहभागितामा थप प्रभावकारी बनाउने।   
3. कार्यलयहरूले दैनिक सेवा प्रवाहमा कुनै प्रकारको ढिलासुस्ती हुन नदिन जनतामा परिवर्तन र सुशासनको अनुभूति हुनेगरी सेवाप्रवाहलाई थप पारदर्शी, छिटो छरितो, सरल र गुणस्तरीय बनाउने, सेवाग्राहीप्रति शिष्ट एवं नम्र व्यवहार गर्ने।
4. सवै कार्यालयहरूले भ्रष्टाचार विरुद्ध शून्य सहनशीलताको नीतिलाई व्यवहारमा कडाइका साथ लागू गर्ने।
5. नेपाल सरकारद्वारा घोषित निर्वाचन कार्यक्रम तथा शान्ति सुरक्षा समेतको अवस्थालाई मध्यनजर गरी जिल्लास्थित प्रत्येक सरकारी कार्यालय तथा सार्वजनिक निकायले आफूसंग भएको सवारी साधनहरु बेलैमा मर्मत सम्भार गरी आवश्यक परेको समयमा तत्काल प्रयोग गर्न सकिने गरी तयारी अवस्था (Standby) मा राख्ने ।साथै कार्यालयहरुले सवारी चालकहरुको नाम, सम्पर्क नम्बर र सवारी साधनको विवरण जिल्ला प्रशासन कार्यालय, जिल्ला प्रहरी कार्यालय र सशस्त्र प्रहरी वल नेपाल, नं १९ गुल्ममा पठाउने । 
6. सरकारी तथा सार्वजनिक निकायका प्रमुखहरुले आवश्यक कामका लागि जिल्ला छोड्नुपर्दा सवारी अनुमति र अनिवार्य रुपमा प्रमुख जिल्ला अधिकारीको स्वीकृति लिने । 
7. जिल्ला भित्र तथा बाहिर सरकारी सवारी साधन प्रयोग गर्दा सवारी साधन तथा कर्मचारीको सुरक्षा सम्वेदनशीलता प्रति थप सचेत हुने । 
8. सूचना अधिकारी सरुवा भई जाँदा नयाँ सूचना अधिकारी तोकी यथाशीघ्र सोको विवरण जिल्ला प्रशासन कार्यालयमा अद्यावधिक गराउने। साथै सूचना अधिकारीलाई थप उत्तरदायी वनाई पारदर्शिता र सुशासनको प्रत्याभुति गराउन कार्यालय प्रमुख थप सक्रिय हुने ।
9.  मालपोत,नापी, विद्युत, टेलिफोन लगायत प्रत्यक्ष रूपमा सेवा प्रदान गर्ने निकायहरूको सेवा प्रवाहमा गुणस्तरीयता अभिवृद्वि गर्ने, अन्य जिल्लाका उत्तम अभ्यास अवलम्वन गर्ने ।

10. विकास, निर्माणसँग सम्बन्धित कार्यालयहरूले आ-आफ्नो लक्ष्य प्राप्तिका लागि थप सक्रिय भई जनशक्ति, स्रोत र साधन परिचालन गर्ने।जिल्लामा सञ्चालित  विकास निर्माणका आयोजनाहरूको अनुगमन गरी तोकिएको समयमा तोकिएको परिणाम तथा गुणस्तरमा आयोजना सम्पन्न गर्न जिल्ला प्रशासन कार्यालयले सहजीकरण एवं अनुगमन गर्ने ।
11. वर्षादको समयमा बाढी पहिरोबाट क्षतिग्रस्त घरहरूको पुननिर्माण कार्य NDRRMC को निर्णय अनुरूप  वर्षादको समय अगावै सम्पन्न गर्न शहरी विकास तथा भवन कार्यालय र अनुदान व्यवस्थापन तथा स्थानीय पूर्वाधार कार्यालयले समन्वय गर्ने ।


